ઉલ્લેખનીય છે કે 27 ફેબ્રુઆરી 2002ના રોજ ગોધરા સ્ટેશન પર સાબરમતી એક્સપ્રેસના કોચ એસ-6ને આગ ચાંપી દેવાતા ગુજરાતમાં મોટા પાયે કોમી રમખાણો ફાટી નીકળ્યા હતા જેમાં 1000 જેટલા નિર્દોષોએ જીવ ગુમાવ્યો હતો. ગોધરાકાંડ બાદ કલોલમાં પણ મોટા પાયે તોફાનો થયા હતા જેમાં જાહેરસંપત્તિને પણ નુકસાન પહોંચાડવામાં આવ્યુ હતુ. કલોલમાં રમખાણો ફેલાવવા માટે કેટલાક લોકો સામે ફરિયાદ થઈ હતી પરંતુ પુરાવા અને સાક્ષીના અભાવે તે નિર્દોષ છૂટી ગયા હતા.